جمهورباشقانی رجب طیب اردوغان ناتو ذیروه‌سین‌دن قاییدارکن اوچاقدا ژورنالیستلرین سواللارینی جاوابلاندیردی.
آمریکا پرزیدنتی ترامپلا گؤروشونون ثمره‌لی گئچدیگینی بیلدیره‌ن اردوغان، ترامپین اف-۳۵ اوچاق‌لارینین تحویلین‌ده هر هانسی بیر پروبلئم اولمایاجاغی ضمانتی وئردیگینی بیلدیردی.
اردوغان ذیروه‌ده تورکیه‌نین افغانیستان‌داکی حربی وارلیغینین آرتیریلماسی قرارینا واریلدیغینی دا قید ائتدی.
اردوغان، ناتو ذیروه‌سین‌دن تورکیه‌نین ترورلا مباریزه‌سینی دستکله‌یه‌جک بیر قرارین چیخدیغینی بیلدیردی.
پرزیدنت اردوغان ناتونون عراق‌دا حربی تعلیم وئرجگینی بیلدیره‌رک، تورکیه‌نین ده قوموتان‌ یاردیمچیلیعینی اوستلنه‌جگینی دئدی.
ایتالیا باشباخانی جورپه کونته ایله ده گؤروشمه‌سینه توخونان اردوغان،
"هم ایکی‌لی، هم ده بؤلگه‌سل مسئله‌لری مذاکیره ائتدیک. ایتالیا باشباخانی کونته ایله گئنیش و گؤزل بیر گؤروشمه اولدو. ائله ظن ائدیره‌م کی، ایتالیا ایله بو دؤور چوخ داها حرکت‌لی و ثمره‌لی بیر پروسه یاشایاجاییق" دئدی.
اردوغان آیریجا آلمانیا باشباخانی مرکل ایله سیغینماچی آنلاشما‌سی و ناسیونال سوسیالیست یئرآلتی هؤرگوتو (ان.اس.او) دعویسی ایوزرینه ائتدیگی گؤروشمه‌نین آیرینتیلارینی دا پایلاشدی.
اردوغان آلمانیادا ۱۱ ژوئیه‌ده نتیجه‌لنه‌ن ناسیونال سوسیالیست یئرآلتی هؤرگوتو دعویسینه دایر اولاراق دا،" ان.اس.او دعویسین‌ده چیخان قرارین قانع ائدیجی اولمادیغینی، مسئله‌نین ماهیتینه ائنیلمه‌سی لازیم اولدوغونو سؤیلدیک. بو بیر نؤوع گلادیو اولایی اولابیلیر، بونون درینینه ائنیلمه‌سی لازیم. بوردا یالنیز او قادینین عؤمورلوک آلماسی، مظلوم عائله‌لری قانع ائتمه‌یه‌جک. بو ایشین عادی بیر حادثه اولمادیغینی دوشونوروک. اؤزلری ده چوخ فرق‌لی دوشونمورلر. هؤرگوتون اؤلدوردویو اینسان ساییسی اورتادا. آچیق‌لانان قراردا ایسه بیر نفره عؤمورلوک، دیگرلرینه ۱۰، ۵، ۲، ۳ ایل کیمی حبس جزالاری وئریلدیگینی گؤروروک. بئله بیر قرار البته کی، بیزی ده قانع ائتمیر. بونلاری سایین مرکلین اؤزونه آچیق ایفاده ائتدیم" دئدی.
